**Aktuálna informácia Sociálnej poisťovne**

Ústredie Sociálnej poisťovne na svojom webovom sídle [www.socpoist.sk](http://www.socpoist.sk) uverejnilo dňa 27.12.2021 nasledovnú informáciu o nároku na vyšší covidový úrazový príplatok  **v tomto znení:**

***„Poistenci, ktorým bola uznaná choroba z povolania na COVID-19, dostávajú od 1. decembra 2021 zo Sociálnej poisťovne vyšší covidový úrazový príplatok. Ak sa dočasná pracovná neschopnosť zamestnanca začala po 30. novembri 2021 a poistenec spĺňa aj ďalšie zákonné podmienky, denná suma covidového úrazového príplatku za prvé tri dni dočasnej pracovnej neschopnosti je po novom vo výške 55% denného vymeriavacieho základu (približne 55% hrubej dennej mzdy****).*

*Pri dočasnej pracovnej neschopnosti, ktorá sa začala****pred 30. novembrom 2021 (vrátane),****zostáva denná suma covidového úrazového príplatku****za prvé tri dni****dočasnej práceneschopnosti****nezmenená,****čo znamená 25% denného vymeriavacieho základu (približne 25% hrubej dennej mzdy).****Od štvrtého dňa****dočasnej pracovnej neschopnosti je denná suma covidového úrazového príplatku zamestnanca vo výške 25% denného vymeriavacieho základu bez ohľadu na to, kedy sa dočasná pracovná neschopnosť začala. Od januára až do novembra 2021 vyplatila Sociálna poisťovňa svojim poistencom takmer 16 tisíc úrazových príplatkov v dôsledku ochorenia COVID-19 (bolo ich 15 762).**Priemerná výška takéhoto úrazového príplatku v období január až november 2021 predstavovala sumu 181,69 eura.*

***Podmienky vzniku nároku na covidový úrazový príplatok zostali nezmenené.****Okrem iného je potrebné, aby zamestnávateľ dočasne práceneschopnému zamestnancovi z dôvodu ochorenia COVID-19****potvrdil,****že****k jeho nákaze došlo pri pracovných činnostiach****, kde z povahy tejto činnosti vyplýva väčšia miera rizika vzniku tohto ochorenia.*

*Všetky potrebné informácie a tlačivá ku covidovému úrazovému príplatku sú dostupné na webovej stránke Sociálnej poisťovne tu:*[*Sociálna poisťovňa - Úrazový príplatok pre COVID-19 (socpoist.sk)*](https://www.socpoist.sk/urazovy-priplatok-pre-covid-19/69113s).“.